Alræmdur eiturlyfjabarón handtekinn
Mexíkóskir hermenn og bandarískir sérsveitarmenn hafa handsamað fíkniefnabaróninn alræmda Joaquin "El Chapo" Guzman. Hann er sagður vera fremstur á meðal jafningja í sölu fíkniefna á heimsvísu.
Guzman, sem stýrði Sinaloa-glæpasamtökunum, var handtekinn í dögun í Mazatlan sem er á vesturströnd landsins, en svæðið er vinsæll ferðamannastaður. Hann hefur verið á flótta undan lögreglunni í rúm 10 ár.
Bandarísk stjórnvöld höfðu sett 5 milljónir dala til höfuðs honum, þ.e. að hver sá sem gæti veitt upplýsingar um hvar Guzman væri að finna yrði sem samsvarar 570 milljónum kr. ríkari.
Guzman er sagður standa á bak við meirihluta þeirra ofbeldisverka sem hafa verið framin í Mexíkó í tengslum við fíkniefnaviðskipti á undanförnum árum.
Mexíkóskar hersveitir létu til skarar skríða eftir að hafa fengið ábendingu frá bandaríska fíkniefnaeftirlitinu og bandaríska heimavarnarráðuneytinu.
Guzman hafði sankað að sér miklum auðæfum á sama tíma og yfirvöld stóðu fyrir umfangsmikilli leit að honum á alþjóðavísu.
Hann hefur verið á flótta í rúm 10 ár eftir að honum tókst að flýja úr öryggisfangelsi með því að lauma sér út í þvottavagni.
Mexíkóskir hermenn og bandarískir sérsveitarmenn hafa handsamað fíkniefnabaróninn alræmda Joaquin "El Chapo" Guzman.
Guzman, sem stýrði Sinaloa-glæpasamtökunum, var handtekinn í dögun í Mazatlan sem er á vesturströnd landsins.
Hann hefur verið á flótta undan lögreglunni í rúm 10 ár.
Guzman er sagður standa á bak við meirihluta þeirra ofbeldisverka sem hafa verið framin í Mexíkó í tengslum við fíkniefnaviðskipti á undanförnum árum.